b'\n_START_ARTICLE_\nAntanas Kazimieras Sapiega\n_START_SECTION_\nBiografija\n_START_PARAGRAPH_\nLietuvos magnat\xc5\xb3 Sapieg\xc5\xb3 gimin\xc4\x97s, \xc4\x8cereisko-Ru\xc5\xbeano linijos atstovas, herbo \xe2\x80\x9eLis\xe2\x80\x9c savininkas. Trak\xc5\xb3 ir Mstislavlio vaivados Jurgio Stanislovo Sapiegos (apie 1668\xe2\x80\x931732) ir Izabel\xc4\x97s Elenos Palubinskait\xc4\x97s (m. 1721) s\xc5\xabnus. Lietuvos did\xc5\xbeiojo etmono ir Vilniaus vaivados Kazimiero Jono Sapiegos (1637\xe2\x80\x931720) an\xc5\xabkas._NEWLINE_1705\xe2\x80\x931709 metais mok\xc4\x97si Pary\xc5\xbeiuje. 1706 metais Antanas Kazimieras Sapiega, pereidamas \xc4\xaf \xc5\xa0vedijos statytinio Stanuislovo Le\xc5\xa1\xc4\x8diskio pus\xc4\x99, gavo Lietuvos did\xc5\xbeiojo staklininko pareigyb\xc4\x99. 1709 metais po Augusto Stipriojo sugr\xc4\xaf\xc5\xbeimo \xc4\xaf Lenkij\xc4\x85 ir Stanislovo Le\xc5\xa1\xc4\x8dinskio tremties neteko LDK stalininko titulo._NEWLINE_1709 metais po Stanislovo Le\xc5\xa1\xc4\x8dinskio pralaim\xc4\x97jimo Antanas Kazimieras Sapiega buvo Pr\xc5\xabsijoje kartu su savo seneliu Lietuvos did\xc5\xbeiuoju etmonu Kazimieru Jonu Sapiega. 1711\xe2\x80\x931713 metais buvo Lenkijos karaliaus ir Lietuvos did\xc5\xbeiojo kunigaik\xc5\xa1\xc4\x8dio Augusto Stipriojo opozicijoje._NEWLINE_1713\xc2\xa0m. kovo 24 d. po priesaikos i\xc5\xa1tikimybei Augustui Stipriajam Antanas Kazimieras Sapiega gavo amnestij\xc4\x85 ir gal\xc4\x97jo gr\xc4\xaf\xc5\xbeti \xc4\xaf t\xc4\x97vyn\xc4\x99. Sugr\xc4\xaf\xc5\xbe\xc4\x99s jis dirbo Lietuvos Tribunole ir deputat\xc5\xb3 seimukuose. 1716 metais aktyviai dalyvavo Vilniaus konfederacijoje, pasira\xc5\xa1\xc4\x97 konfederacijos akt\xc4\x85 kaip komisaras nuo Trak\xc5\xb3 vaivadijos. 1723 u\xc5\xbesi\xc4\x97m\xc4\x97 pijor\xc5\xb3 pritraukimu \xc4\xaf Vilni\xc5\xb3 d\xc4\x97l to, kad b\xc5\xabt\xc5\xb3 sugriauta j\xc4\x97zuit\xc5\xb3 monopolija \xc5\xa1vietimo srityje._NEWLINE_1726 metais Antanas Kazimieras Sapiega kartu su pusbroliu Jonu Kazimieru Sapiega va\xc5\xbeiavo \xc4\xaf Sankt Peterburg\xc4\x85 \xc4\xaf jo s\xc5\xabnaus Petro Povilo Sapiegos su\xc5\xbead\xc4\x97tuves su Marija Aleksandrovna Men\xc5\xa1ikova, ir u\xc5\xbemegzti ry\xc5\xa1ius su Rusijos elito atstovais. Tais pa\xc4\x8diais metais buvo apdovanotas Aleksandro Nevi\xc5\xa1kio ordinu._NEWLINE_Buvo renkamas Lietuvos Tribunolo deputatu  1714, 1719 ir 1724 metais. 1724 metais j\xc4\xaf i\xc5\xa1rinko Lietuvos Tribunoo mar\xc5\xa1alka. 1729 metais buvo i\xc5\xa1rinktas pasiuntiniu \xc4\xafseim\xc4\x85, kur u\xc5\xbe\xc4\x97m\xc4\x97 antikaralin\xc4\x99 pozicij\xc4\x85.  1730 ir 1732 metais aktyviai dalyvavo 1730 ir 1732 metais, kad su\xc5\xbelugdyti j\xc5\xb3 darb\xc4\x85. _NEWLINE_1733 metais buvo vienas i\xc5\xa1 kandidat\xc5\xb3 \xc4\xaf konvokacinio seimo mar\xc5\xa1alkos post\xc4\x85. Tais pa\xc4\x8diais metais Antanas Kazimieras Sapiega buvo i\xc5\xa1rinktas pasiuntiniu nuo Slanimo pavieto \xc4\xaf elekcin\xc4\xaf seim\xc4\x85. Kartu su gimin\xc4\x97s dauguma palaik\xc4\x97 Stanislovo Le\xc5\xa1\xc4\x8dinskio i\xc5\xa1rinkim\xc4\x85 \xc4\xaf Lenkijos karaliaus sost\xc4\x85. I\xc5\xa1saugojo i\xc5\xa1tikimyb\xc4\x99 S. Le\xc5\xa1\xc4\x8dinskiui iki pat jo nuvertimo nuo sosto 1736 metais. 1734 met\xc5\xb3 bir\xc5\xbeel\xc4\xaf buvo are\xc5\xa1tuotas rus\xc5\xb3 stovykloje Pru\xc5\xa1\xc4\x8de-Gdanske u\xc5\xbe atsisakym\xc4\x85 prisiekti i\xc5\xa1tikimybei Augustui III. buvo vienas i\xc5\xa1 autori\xc5\xb3 lai\xc5\xa1ko skirto Romos popie\xc5\xbeiui Klementui XII kuriame buvo vardijamos visos nedoryb\xc4\x97s prosaksoni\xc5\xa1kos partijos.  _NEWLINE_1737 met\xc5\xb3 liep\xc4\x85 Antanas Kazimieras Sapiega gavo Trak\xc5\xb3 ka\xc5\xa1teliono pareigyb\xc4\x99, bet vis dar palaik\xc4\x97 ry\xc5\xa1ius su Stanislovu Le\xc5\xa1\xc4\x8dinsakiu ir buvo kaltinamas antikarali\xc5\xa1komis intrigomis. _NEWLINE_Iki m\xc5\xabs\xc5\xb3 dien\xc5\xb3 i\xc5\xa1liko Antano Kazimiero Sapiegos dienora\xc5\xa1\xc4\x8dio fragmentai, datuojami 1728\xe2\x80\x931733 metais._NEWLINE_1739 met\xc5\xb3 gegu\xc5\xbe\xc4\x97s 16 d. mir\xc4\x97 Drezdene.\n_START_SECTION_\n\xc5\xa0eima\n_START_PARAGRAPH_\n1717 metais ved\xc4\x97 Terez\xc4\x99 Vigovsk\xc4\x85 (1694\xe2\x80\x931739), nuo santuokos su kuria palikuoni\xc5\xb3 netur\xc4\x97jo.'